Stare knjige očuvane uz pomoć lekovitih biljaka

Vijetnam – Porodica farmera u provinciji Thanh Hoa uspešno je uz pomoć lekovitih biljaka uspela da sačuva više od 400 starih knjiga svih vrsta, koje su generacijama sakupljane u njihovoj porodici. Vijetnamski farmer Tran Van Luu je pronašao način da iz više vrsta lekovitog bilja izdvoji određenu supstancu i da uz pomoć nje uspešno zaštiti i sačuva svoje knjige od zuba vremena. Luu kaže da održava knjige na taj način, tako što sakupljene biljke prokuva i zatim ih pere dobijenim čajem. Nakon toga, knjige balsamuje prokuvanim listovima biljaka i zatim ih suši na suncu. Zahvaljujući ovoj specijalnoj supstanci, kompletna zbirka Luuove porodice ostala je netaknuta. Stranice u knjigama su kompletne i ne lepe se jedna za drugu. štaviše, knjige veoma lepo mirišu i otporne su na vlažnu vijetnamsku klimu. Luu takođe kaže da se supstanca dobija veoma lako i da je ceo proces vrlo jeftin, kao i da ne zagađuje okolinu i ne šteti ljudima. Luuov način očuvanja starih knjiga dobio je drugu nagradu na nacionalnom takmičenju naučnih i tehnoloških dostignuća.